Sa pele, tseba mohuta wa batho bao o hwetšago go le thata kudu gore ba go amogele.
Ga ke amogelwe ke . . .
batho ba bagolo
batho bao ba nago le bokgoni
Ga ke amogelwe ke batho bao ba . . .
Sa bobedi, kgetha lefoko leo le hlalosago tsela yeo o itshwarago ka yona ge o na le batho bao o ba kgethilego ka mo godimo.
Sa boraro, gata mogato wa pele! O ka se letele gore ka mehla batho ba tle go wena; ka dinako tše dingwe wena o swanetše go ya go bona. (Bafilipi 2:4) O ka dira seo bjang?
Ithute go ba le bokgoni bja poledišano. Sephiri ke (1) go theetša, (2) go botšiša dipotšišo le (3) go bontšha kgahlego ya kgonthe.—Jakobo 1:19.
“ Ke leka go ba motheetši go e na le go ba yo a bolelago. Le gona ge ke bolela, ke leka gore ke se ke ka bolela ka nna goba go bolela gampe ka ba bangwe. ”—Serena wa nywaga e 18.
“ Ge e ba motho yo a itšego a nyaka go bolela ka selo seo ke sa se tsebego gabotse, ke mo kgopela gore a hlalose, e lego seo ke holofelago gore se tla mo dira gore a bolele le nna kutšwanyana. ”—Jared wa nywaga e 21.
Bolela EUPŠA o se ke wa bolela kudu
E ba le bogwera EUPŠA o se ke wa bapala ka lerato